תיאטרון הנגב

תיאטרון הנגב (נוסד בשנת 1986) הוא תיאטרון יוצר בפריפריה המשמש כבית ליוצרים מהנגב, ושוכן במועצה אזורית אשכול שבנגב המערבי. המטרה הראשונית הייתה ליצור בסיס ליוצרים מיישובי הסביבה, קיבוצים ומושבים שיוכלו לשלב חיי קיבוץ/מושב עם חיי יצירה.

היסטוריה
תיאטרון הנגב נוסד ב־1986 במועצה האזורית אשכול. אולם הבית שלו הוא אולם אשכול ע"ש שמואל שילה הנמצא במתחם המועצה האזורית. התיאטרון נוסד על ידי אבינועם בלומנקרנץ, גיל זרביב ושמואל שילה, שהיה מנהלו האומנותי והרוח החיה במשך שנים.
ההצגה הראשונה שלו הייתה "התפשטות" בהשתתפות אבינועם בלומנקרנץ, עופר יוגב ובבימויו של גיל זרביב.

תיאטרון הנגב נשא על דגלו את נושא המעורבות החברתית. חלק מהאג'נדה של התיאטרון הוא ליצור הצגות עם אמירות שמעוררות מחשבה וויכוח (פוליטי, חברתי, תרבותי, סאטירה), בלי לוותר על איכות.

בשנת 2005 הבמאי איסי ממנוב נוריאל מונה להיות מנהל התיאטרון. בתקופתו הוא הפך מתיאטרון פרינג' לתיאטרון המפיק מחזות מקוריים לאולמות הגדולים.

התיאטרון מתוקצב על ידי משרד התרבות והפך לקבוצת תיאטרון משנת 2013. הוא מפיק כשתי הצגות בשנה.

בין השנים 2015–2020 תיאטרון הנגב היה שותף בהקמת תיאטרון אלמהבאש, התיאטרון העירוני בעיר הבדואית, רהט וניהל את תקציבו עד שיצא לדרך עצמאית ב 2021.

מנהלי התיאטרון 
שמואל שילה
 מיגל אורבך
רולן סולטן
 איסי ממנוב נוריאל

חזון התיאטרון
 ליצור אומנות אקלקטית, חברתית ומעוררת מחשבה, שתיגע בכל אדם, בכל מקום.
 לקיים הצגות איכותיות ומשמעותיות גדולות כקטנות.
 להיות בית ליוצרים מהנגב ולעודד יצירה מקומית.
 לקדם נושאים חברתיים באמצעות תכנים משמעותיים.
 להיות מעורבים בקהילת אשכול בפרט ובנגב בכלל.

הצגות

ראו גם
 שמואל שילה
 תיאטרון פרינג'
מועצה אזורית אשכול

קישורים חיצוניים
 
 
 
 
 על ההצגה "גלות" באתר fashion-israel

הערות שוליים

האינקובטור
מועצה אזורית אשכול